《桂山堂为平湖陆侍御作》
清代·朱昌祚

清溪曲曲森丛桂，山人寄迹非忘世。得归盘谷且逍遥，似到淮南成小憩。

立朝面冷如生铁，百炼之钢不可折。对仗令人心胆寒，归田同我头颅雪。

我来正值落花时，红英片片浮春卮。秋色桂林应更好，山中猿鹤毋相疑。

作者简介：（?—1666）山东高唐人，隶汉军镶白旗，字懋功，号云门。顺治间任浙江巡抚，康熙初官直隶、山东、河南三省总督。为官执正不阿，以上疏反对拜圈地，被矫旨绞死。鳌拜败，特旨昭雪，谥勤悯。